තුරු පළාත, නැඟෙනහිර හා උතුරු මැද පළාතේ ළමයින් 525 කගේ සහභාගිත්වයෙන් ළමා කඳවුරක් පැවැත්වීම , එම දරුවන් වෙනුවෙන් වෛද්‍ය සායන පැවැත්වීම, චිත්‍ර කථික හා ඔවුන්ගේ නිර්මාණ කුසලතා එළි දැක්වීමේ තරග පැවැත්වීම, ශාරීරික සුවතා වැඩසටහන් පැවැත්වීම, ළමා පෙරහරක් පැවැත්වීම සහ සංස්කෘතික රාත්‍රියක් පැවැත්වීම අද (01) දා ආරම්භ වන ළමා කඳවුරේදී සිදු කෙරෙනු ඇත.විශ්ව ළමා දින තේමාව පදනම් කර ගනිමින් රුපියල් 05ක වටිනාකමකින් යුතු මුද්දරයක් හා මුල්දින කවරයක් නිකුත් කිරීම මෙම 03 දා ජනාධිපති මහින්ද රාජපක්ෂ මහතා අතින් ජාතික උත්සවයේදී සිදු කිරීමට නියමිතය.ළමා සංවර්ධන අරමුදල වෙනුවෙන් වූ ළමා කොඩි මාසයේ මුල්ම කොඩිය ජනාධිපතිතුමන්ට පැළඳවීම , ලෝක ළමා දින විශේෂ සමරු කලාපය නිකුත් කිරීම අනුරාධපුර දිස්ත්‍රික්කයේ දුෂ්කර පාසල් 05 සඳහා මුදල් ආධාර ලබාදීම , එම දිස්ත්‍රික්කයේ පාසල් ළමුන් 50 කට අධ්‍යාපන ශිෂ්‍යත්ව පිරිනැමීම, විශ්ව ළමා දිනයට සමගාමීව පැවැත්වූ නිර්මාණ තරගාවලියේ ජයග්‍රහකයින්ට ත්‍යාග හා සහතික ප්‍රදානයද මෙම උත්සවයේදී ජනාධිපතිතුමන් අතින් සිදු කෙරේ.ළමයින්ගේ නව තාක්ෂණ නිර්මාණ කුසලතා එළි දක්වන ප්‍රදර්ශනයක් මෙම 02 දා ස්වර්ණපාලි බාලිකා විදුහලේදී පැවැත්වීම , ළමා හිංසනය අවම වූ ළමා අයිතිවාසිකම සුරක්ෂිත කළ හොඳම ආදර්ශ ගම්මානයට සම්මාන ලබාදීම, ප්‍රාදේශීය මට්ටමින් පැවැත්වූ හොඳම ළමා සමාජය තේරීමේ තරගයේ ජයග්‍රාහකයනට සම්මාන ප්‍රදානයද මෙවර විශ්ව ළමා දින ජාතික උත්සවයේදී සිදු කිරීමට නියමිතය.මෙම ජාත්‍යන්තර ළමා දින ජාතික උත්සවයට ළමා සංවර්ධන හා කාන්තා කටයුතු ඇමැති තිස්ස කරල්ලියද්ද එම නියෝජ්‍ය ඇමැති එම්.එල්. ඒ. එම්. හිස්බුල්ලාහ් මහතා ඇතුළු ප්‍රදේශයේ මැති ඇමැතිවරු රැසක්ද, එම අමාත්‍යාංශ නිලධාරිහුද සහභාගි වෙති.